নতুন নিয়ম তিনিটা হ ’ ল এতিয়াৰে পৰা অসম লোকসেৱা আয়োগৰ পৰীক্ষাত অৱতীৰ্ণ হ ’ বৰ বাবে প্ৰাৰ্থী সকল অসমৰ নাগৰিক হ ’ ব লাগিব। দ্বিতীয়তে প্ৰাৰ্থী সকলে অসমীয়া অথবা যিকোনো এটা অসমৰ সহযোগী ভাষা সলসলীয়াকৈ ক ’ ব জনা হ ’ ব লাগিব আৰু তৃতীয়তে প্ৰাৰ্থী সকলৰ নাম অসমৰ নিয়োগ পঞ্জীয়ন কেন্দ্ৰত অন্তৰ্ভূক্ত থকা হ ’ ব লাগিব। কেবিনেটৰ সিদ্ধান্ত অনুসৰি NEP সম্পৰ্কত শীঘ্ৰে প্ৰকাশ পাব অধিসূচনা। NEP বলৱতৰ বাবে ২০২২ ত প্ৰস্তুত কৰা হ ’ ব প্ৰয়োজনীয় আন্তঃগাঁথনি। NEP ৰ অনুকৰণত শিক্ষাৰ সংস্কাৰ হ ’ ব। নতুন শিক্ষা নীতিৰ ৰূপায়ণ হ ’ লে শ্ৰেণীৰ সংখ্যা ১৫ লৈ বৃদ্ধি হোৱাৰ লগতে ১৫ বছৰ অতিক্ৰম কৰিলে দ্বাদশ শ্ৰেণী উত্তীৰ্ণ হ ’ ব বুলি উল্লেখ মুখ্যমন্ত্ৰীৰ। লগতে, ২০২৩ ৰ পৰা পাঠ্যপুথি উপলব্ধ হোৱাৰ লগতে প্ৰয়োজন অনুসাৰে বিদ্যালয়ত যোগান ধৰা হ ’ ব ভাষাৰ পাঠ্যপুথি। ইফালে, NEP বলৱত হ ’ লে মেট্ৰিক অনুষ্ঠিত হ ’ ব যদিও পূৰ্বৰ দৰে গুৰুত্ব কমাৰ সম্ভাৱনা আছে বুলি উল্লেখ মুখ্যমন্ত্ৰী শৰ্মাৰ। NEP অনুসৰি ২০২৩ৰ ১ এপ্ৰিলৰ পৰা আৰম্ভ হ ’ ব পাঠ্যক্ৰম। অসম আন্দোলনৰ শ্বহীদ আৰু নিৰ্যাতিতাৰ বাবে ন্যাস। ৰাজ্যত সামান্য বৃদ্ধি হ ’ ব আবকাৰী কৰ। চহৰৰ মাটি ল ’ বৰ বাবে ১০ বছৰ দখলত থাকিব লাগিব। ছেবা আৰু শিক্ষা সংসদ সংলগ্ন কৰা হ ’ ব। ৫ জানুৱাৰী পৰা হাফলঙত হ ’ ব কেবিনেট বৈঠক। ৬ আৰু ৭ জানুৱাৰিত ৰাজ্য চৰকাৰৰ সকলো চৰকাৰী চাকৰিয়ালে লাভ কৰিব চুটী। অৱশ্যে এইক্ষেত্ৰত নিজৰ পিতৃ-মাতৃ অথবা শহুৰেক আৰু শাহুৱেক জীয়াই থাকিব লাগিব। আৰক্ষী অধীক্ষক সকলৰ বৈঠক থকাৰ বাবে ৬ আৰু ৭ জানুৱাৰীৰ বাধ্যতামূলক চুটী অসম আৰক্ষীৰ লোকসকলে লাভ নকৰিব। নিয়োগৰ বাবে অসমৰ ছাত্ৰ-ছাত্ৰীক উপযুক্ত কৰি তোলাৰ বাবে গঠন কৰা হ ’ ব য়ুইথ কমিশ্যন। এই য়ুইথ কমিশ্যনে প্ৰতিখন জিলাৰ ১০০ গৰাকীকৈ ছাত্ৰ-ছাত্ৰীক সৰ্বভাৰতীয় পৰ্যায়ৰ পৰীক্ষাৰ বাবেও প্ৰস্তুত কৰি তোলাৰ ক্ষেত্ৰত ব্যাৱস্থা গ্ৰহণ কৰিব। অসমৰ কামাণ্ডো বেটেলিয়নত নিযুক্তি লাভ কৰাৰ বাবে প্ৰাৰ্থীৰ বয়স ১৮-২১ বছৰৰ ভিতৰত হ ’ ব লাগিব।